cyanic-selkie/wikianc huggingface dataset:
Sarpsborg
Lokalisering
Flyttingen av Østfolds sentralsykehus til Kalnes, 6 kilometer nord for Sarpsborg sentrum, har ført til at mange nå tror fremtidig vekst i Sarpsborg i stedet vil komme i områdene mellom Kalnes og tettstedsbebyggelsen ved E6-avkjøringen på Grålum, hvor Quality Hotel ligger. Her åpnet det i august 2011 også et vitensenter, Inspiria Science Center.
Helena Modrzejewska
Modrzejewska ble født som Jadwiga Helena Misel i Kraków i 1840. Moren hennes, Józefa Benda (med pikenavnet Misel), var lærer og musiker. Helenas biologiske far døde før hun ble født, og farsrollen ble overtatt av Michał Opid, en venn av moren. Helena vokste opp i en familie bestående hovedsakelig av skuespillere, og fattet tidlig interesse for det dramatiske teater.
Sarpsborg
Varehandel
Handelen i Sarpsborg er tredelt. Lokale servicesentre på Hafslundsøy, Borgen, Skjeberg, Greåker, Kurland, Grålum og Lande har dagligvarebutikker og en del andre lokale tilbud. I Sarpsborg sentrum ligger gågaten St. Marie gate som inneholder byens nisjebutikker, utesteder og restauranter. Disse er også spredt utover i tverrgatene Glengsgata og Jernbanegata og parallellgatene Pellygata og Kirkegata.
Store deler av detaljhandelen har imidlertid flyttet inn i sentrumskjøpesenteret Storbyen (ved byens torg) og kjøpesenteret Amfi Borg på Alvim, ved en avkjøring fra E6. Mye handel er også konsentrert rundt Tunejordet, med de litt mindre kjøpesentrene Stopp Tune, Coop Obs, Sørlie Torget og en rekke bilforhandlere.
Helena Modrzejewska
I løpet av sitt opphold i Kraków spilte hun 110 nye roller i 360 forestillinger. I 1868 giftet hun seg med Greve Karol Bodzenta Chłapowski, og flyttet til Warszawa, hvor hun forble i 7 år. I Warszawa fikk hun stillingen som ledende komedie- og dramatiske skuespillerinne i Warszawskie Teatry Rządowe (dagens Teatr Narodowy (Nasjonalteateret)), og tok byen med storm. Her stiftet hun vennskap med blant annet Józef Chełmoński, Stanisław Witkiewicz, Adam Chmielowski, Henryk Sienkiewicz og Władysław Żeleński.
Dolvik
Det var her slagskipet «Bismarck» på sin ferd nordover ble gjenfunnet av et Spitfire-rekognoseringsfly under andre verdenskrig.
Sarpsborg
Arbeidsmarked
Med utbyggingen av E6 ble reisetiden til Moss og Halden like kort som til Fredrikstad, og Sarpsborg har utviklet seg til å bli regionsenter for et av landets tre største arbeidsmarkeder. Defineres arbeidsmarkedet som alle innen 45 minutters radius er Sarpsborg kjernen i landets femte største byregion og arbeidsmarked med drøyt 280 000 innbyggere, kun slått av Stor-Oslo (1,3 millioner), Bergen (380 000), Sandefjord (340 000) og Stavanger (310 000). Da regnes imidlertid kommuner med kortere vei til Oslo ikke med. Hvis man også teller med Vestby, Ås, Frogn, Spydeberg og Hobøl er det reelle rekrutteringsgrunnlaget for næringslivet i Sarpsborg 343 000 innbyggere, noe bare Bergen og Oslo slår. Fram til sykehuset ble flyttet til Sarpsborg hadde byen likevel underskudd av arbeidsplasser, slik at nesten 1 700 flere arbeidstakere pendler ut av kommunen enn inn i kommunen. Flest sarpinger jobber i Sarpsborg (cirka 16 000), Fredrikstad (drøyt 4 000) og Oslo (drøyt 1 000). Flest pendlere til Sarpsborg kommer fra Fredrikstad (3 600), Halden (800) og Rakkestad (400).
Helena Modrzejewska
I 1876 reiste hun sammen med sin mann og sønn og en gruppe venner (deriblant Henryk Sienkiewicz) til USA (hun ble amerikansk statsborger i 1883), men den lille polske kolonien de grunnla i Anaheim i Sør-California ble en økonomisk fiasko. Pengemangel tvang Modrzejewska til å lære seg språket raskt og gjenoppta det sceniske arbeidet. I 1877 debuterte hun med sensasjonell suksess – og det til tross for sin polske aksent og svake kjennskap til språket – i San Francisco i Scribes Adrienne Lecouvreur.
Sarpsborg
Kulturliv
Det vurderes å samle kino, bibliotek og konsertsaler i et nytt kulturhus. De mest brukte konsertscenene er inntil videre Sarpsborg Scene (tidligere kjent som Folkets hus) nær Sarpsfossen og Glenghuset ved bussterminalen, med plass til noen få hundre personer. Sarpsborg profilerer seg derfor mest med utendørskonserter, særlig godt besøkt er konserter i Kulåsparken, Hafslundparken og på Navestad. I 2008 og 2009 samlet CC-konsertene i Hafslundparken henholdsvis 7 000 og 10 000 tilskuere, hvilket gjør dem til de mest besøkte konsertene. I Kulåsparken har flere konserter dessuten samlet noen tusen tilskuere, blant annet Tomas Ledin (i 2002 og 2006), Queen-hyllesten The Show Must Go On (i 2008) og Deep Purple (2010).
Andre kulturbygg i Sarpsborg er kinoen Verdensteateret i Jernbanegata og ungdomshuset Epa i gågata med øvingslokaler. Sarpsborg hovedbibliotek ligger like ved Sarpsborg Bussterminal. I tillegg finnes det tre mindre biblioteker i bydelene: Tune bibliotek, Skjeberg bibliotek og Skjebergsletten filial. Leseselskapet Borg får ofte kjente forfattere til byen. Litteraturuka i Sarpsborg har i 2009 blitt arrangert i 60 år, som en av Norges eldste litteraturfestivaler.
Helena Modrzejewska
Modrzejewska hadde til sammen 260 roller i sitt repertoar, hvorav 35 var på engelsk. Hun var en ivrig tilhenger av det shakespearske teater, og spilte i 17 roller av den kjente forfatteren (blant annet som Ophelia, Lady Macbeth, Julie, Desdemona og Rosalind). Hun spesialiserte seg også i de romantiske dramaer av Juliusz Słowacki og Friedrich Schiller, og oppnådde stor anerkjennelse i dramaene av Henrik Ibsen (Nora), Stanisław Wyspiański, Alexandre Dumas den yngre (Kameliadamen), Eugène Scribe, Ernest Legouvé (Adrianna Lecouvreur) og mange andre. Hennes spill var karakterisert av en stilisert realisme og nøysomhet rundt den psykologiske sannsynlighet og riktighet av enhver detalj. Alle hennes kreasjoner var individuelle, med et unikt kraftig dramatisk uttrykk.
Sarpsborg
Kulturliv
Byens største kulturfestival er Olavsdagene, som hvert år i august inneholder vikingaktiviteter og et historisk utendørsteater, Sverdet. De største musikkfestivalene i kommunen er Glengfestivalen og Bedemarten. Bilfestivalen Gatebil like over kommunegrensen til Rakkestad har også bidratt til å fylle Sarpsborgs hoteller de siste årene. Kulturlivet i Sarpsborg er ellers kjennetegnet av et svært stort antall idrettslag, korps og kor. Blant annet er det 16 fotballklubber, over 20 korps og over 50 kor i byen. I 2010 vant Sarpsborg den landsdekkende konkurransen Det store korslaget. I 2010 og 2011 gikk en av delfinalene i Melodi Grand Prix i Sarpsborghallen.
Sarpsborg har fem fritidsklubber for ungdom. Ungdommens Kulturhus på Sarpsborg Scene, Huset på Hafslund, Hannestad fritdsklubb, Hornnes fritidsklubb og Valaskjold fritidsklubb.
Uteliv
Utelivet i Sarpsborg kjennetegnes av et stort innslag av puber. Både Olsen's, Neptune, Edvarts og Olavs er rendyrkede puber.
Byen har drøyt 10 restauranter med servitører. Mest gourmetpreget er Festiviteten og Østfoldstuene. Dickens og Big Horn er spesialisert på biff. Middelhavskjøkkenet dominerer på Libanon Palace, Sarpen og Fratelli, mens Kampan, Oscar's Indiske, Lykkens Mathus og China Plaza alle satser asiatisk. På sommerstid er skjærgårdsrestaurantene Bukten, Skjærgården, Ramsalt og Salt også åpne. I tillegg finnes over 20 rene pizzautsalg og mange gatekjøkken og kafeer hvor man bestiller ved disken.
På grunn av den korte avstanden til nabobyen Fredrikstad reiser mange sarpinger dit når de skal nyte utelivet, spesielt om sommeren og i helgene.
Idrett
Sarpsborg er den eneste norske byen utenom hovedstaden som har to klubber som har blitt Norgesmester i fotball, både Sarpsborg FK og IL Sparta, som i tillegg har tre Arbeidermesterskap. Før sesongen 2008 trakk begge klubber A-lagene sine fra henholdsvis 2. divisjon og 1. divisjon og lot nystiftede Sarpsborg Sparta Fotballklubb overta plassen i 1. divisjon, mens de gamle storhetene ble breddeklubber med A-lag i 4. og 6. divisjon. I 2009 skiftet den nye klubben navn til Sarpsborg 08 Fotballforening og i 2011 ble Sarpsborg 08 byens første representant i eliteserien på 37 år. Sarpsborg 08 hadde i snitt 5 526 tilskuere på sine hjemmekamper i serie i 2019. Greåker Innebandyklubb er Norges mestvinnende innebandyklubb gjennom tidene, og Sarpsborg Sharks vant seriegull i 2011. NM-finalen mellom klubbene i 2009 trakk 2 000 tilskuere.
Flere olympiske medaljører kommer fra Sarpsborg. Svein Thøgersen tok sølv i roing i OL i 1972, Jens Arne Svartedal tok sølv i langrenn i OL i 2006 og Ragnhild Aamodt tok gull i håndball i OL i 2008. Av de ti nordmennene som har hatt fast plass på Europatouren i golf, kommer fem fra Sarpsborg: Per Haugsrud, Øyvind Rojahn, Jan-Are Larsen, Cecilie Lundgreen og Marianne Skarpnord.
Sarpsborgs tradisjoner som idrettsby har sterke britiske aner. Peter Bretteville etablerte tennisklubben i byen under navnet Kullås Lawn-Tennisklubb allerede i 1897. Hugh Kenworthy dro igang fotballen i 1903, mens Borregaard Golfklubb åpna i 1927 med Alfred Chappel som kaptein, bare to år etter landets første bane i Oslo. Charles Stanley Davis fikk på plass skihytta i Sarpsborgmarka i 1917. Den sveitsiske kjøpmannen Abraham Knobel innvandret fra den sveitsiske landsbyen Ennenda og i hans bydel navngitt etter barndommens alpeparadis fant man plass til Sarpsborg stadion i 1929. Nå er stadionet et av de ti i landet hvor det er spilt flest toppseriekamper.
Kirker
Sarpsborg prosti i Den norske kirke består av prestegjeldene Sarpsborg, Skjeberg, Varteig, Tune, Greåker, Idd og Halden. I Sarpsborg kommune ligger 13 av kirkene i Sarpsborg prosti. Disse kirkene er Greåker, Hafslund, Hafslundsøy, Holleby, Ingedal, Kurland, Sarpsborg, Skjeberg, Skjebergdalen, Solli, Tune, Ullerøy og Varteig.
Tusenårssted
Kommunens tusenårssted er Sarpsborg torg, som har en sentral plass i byen, i enden av byens gågate. Fra 2007 til 2011 ble torget gravd opp og anlagt på nytt, med parkeringshus under bakken, ny kafé og offentlig toalett. Torgets fontene og parkeringsplasser på gateplan ble fjernet som en del av ombyggingen.
Arkitektur
Sarpsborg har som de fleste andre norske byer en svært blandet byggestil. De ulike byggefeltene i Sarpsborg bærer tydelig preg av hvilket tiår de ble anlagt. Sarpsborg sentrum kjennetegnes av en kvadratisk kvartalsstruktur. Et annet kjennetegn er at svært mange sentrumshus ut mot veikryssene har avrundede hjørner for å myke opp kvartalsstrukturen noe.
Byvåpen
Sarpsborg kommunevåpen blir beskrevet som «På gull bunn en gående svart bjørn over en svart borg», og ble utformet av Hallvard Trætteberg. Utformingen er basert på byens historiske tilknytning til Borg og merket til Alv Erlingsson, jarl av Sarpsborg fra 1285, som var en bjørn. Fredrikstads byvåpen er basert på samme historiske tilknytning.
Konvensjonen på Åland
Konvensjonen på Åland kalles den lokale våpenhvilen for øygruppen Åland som ble inngått under finskekrigen fra 1808 til 1809. Konvensjonen ble til etter at general Georg Carl von Döbeln trakk sine styrker tilbake fra Åland den 17. mars 1809 og en mindre russisk styrke forfulgte svenskene til Grisslehamn på det svenske fastlandet.
General von Döbeln innledet forhandlinger med den russiske øverstkommanderende Bogdan von Knorring om en våpenhvile og den 21. mars 1809 ble den undertegnet. Konvensjonen angav at russiske styrker ikke fikk stå på svensk jord og at Åland skulle forlates av russerne. Til gjengjeld lovte von Döbeln at Sverige ikke skulle gjøre forsøk på å gjenerobre Åland. Bogdan von Knorring tok imot tilbudet da han ikke ville utsette sin armé for risikoen det innebar å invadere Sverige og konvensjonen frigjorde styrker fra Åland som han kunne benytte andre steder. De russiske styrkene forlot Åland den 25. mars.
Nolberto Solano
Nolberto «Nobby» Albino Solano Todco (født 12. desember 1974 i Callao) er en peruansk fotballspiller som spiller for det engelske League One-laget Hartlepool. Han er veldig populær i hjemlandet sitt, der han blir sett på som en av de mest berømte peruanerne. Han har til og med et eget frimerke med sitt navn og bilde på.
Ivar Nilssen Værnesbranden
Ivar Nilssen Værnesbranden (født 1876 i Stjørdal, død 1955) var en norsk forfatter av lokalhistorisk litteratur.
Han var sønn av Magnus Nilsen Sandfærhus (1834–1908) og Ingeborg-Anna Ivarsatter Dahl (1839–1917), og var ett av ni søsken. Han giftet seg 13. februar 1915 i Lånke kirke med Marie Bersvendsdatter Åsheim (1884–1931), og de fikk etterhvert fem barn sammen. De bodde på plassen Værnesbranden som nå er fjernet etter en utvidelse av Trondheim lufthavn Værnes. I det sivile liv var han småbruker og maler, og han var også prestens medhjelper i Værnes kirke.
Allerede fra ungdomsårene viste Værnesbranden stor interesse for historikk. Etter at han hadde gått på folkehøyskolen i Meråker, tok han til med å granske bygdehistorie for Stjørdalsdalføret. Han skrev blant annet boken Sagn fra Stjørdal fra en svunnen tid i to bind (med blant annet sagnet om Fløtt Fløan), en bok om Indremisjonsbevegelsen i Stjørdalsbygdene, samt Stjørdal sparebank 100 år (1947). Han la ned et stort arbeid med manuskriptet til gårds- og slektshistorien for Stjørdal, som ble samlet i den flere bind store Stjørdalsboka etter andre verdenskrig. Andre forfattere her var Einar Hermstad og Olav Røkke. Værnesbranden diktet også «Stjørdalssangen».
Værnesbranden var en god venn av dikteren Johan Falkberget som hadde rosende ord om Værnesbrandens arbeid. De siste årene av sitt liv fikk han en æreslønn av 1500 kr. per år, og for sin innsats som lokalhistoriker ble han tildelt Kongens fortjenstmedalje i sølv i 1951.
Utvalgt bibliografi
Bøker
Artikler
Armée de l’air et de l’espace
L'Armée de l'air et de l'espace er en forsvarsgren i Frankrikes forsvar med ansvar for militære operasjoner i luften og verdensrommet.
Arne Busterud
Arne Busterud (født 1904 på Vang i Hedmark, død 1961 i Løten) var en norsk skiløper. Busterud var i slutten av 1920-årene og i begynnelsen av 1930-årene en av Norges mest kjente skiløpere. Han deltok i en lang rekke skirenn i både inn- og utland. Busterud ble tildelt æresmedlemskap i Vang skiløperforening og Hedmark skikrets' Bragd-diplom. Broren Kaare Busterud var også en god skiløper.
Tidemand Gjørud
Tidemand Gjørud (født 1898 i Hedalen, død 1964 i Bærum) var en norsk kunstmaler.
Han ble spesielt kjent som portrettmaler, men har også lagd faner og altertavler. Blant annet har han lagd altertavla i Leirskogen kirke. Et usignert verk er en køltegning av en bjørn som jager turister som er tegnet på en tømmervegg i ei bu i Vassfaret.
Gjørud er sønn til Olaus og Karen Gjørud, og hadde 7 søsken.
Han studerte ved Statens kunstakademi under ledelse av Christian Krohg. Senere studerte han to år ved Pola Gauguins unstskole. Han fikk stipend for å gjennomføre studier i Tyskland i mellomkrigstiden, men familien ønsket ikke at han skulle reise.
Gjørud har deltatt på Statens høstutstilling flere ganger. Første gangen var i 1917. Etter første utstilling ble han en fast gjenganger (1918, -19, -20, 1923-24, -27 og -29).
Nolberto Solano
Til Aston Villa og tilbake til Newcastle
I juni 2001 signerte han en ny femårskontrakt med Newcastle, men Newcastles daværende manager Sir Bobby Robson var misfornøyd med Solanos lojalitet til fedrelandet sitt. Derfor ble han solgt i januar 2004 til Aston Villa. Solano hadde vært meget populær blant Newcastles supportere og mange viste misnøye med salget.
For Aston Villa ble Solano en viktig spiller. Han ble toppscoreren deres i 2004/05-sesongen, og ble kåret til Årets spiller av supporterne, pressen og spillerne.
Likevel ble Solano på ny Newcastlespiller 31. august 2005, bare timer før overgangsvinduet stengte. Avtalen kostet Newcastle £1,5 million, i tillegg til at James Milner gikk på et sesonglangt lån til Aston Villa. Solano undertegnet en toårskontrakt, og overgangen ble godt tatt i mot blant Newcastlefansen.
I sine to perioder i Newcastle United har Solano scoret totalt 47 mål for klubben. Fredag den 13. mai 2011 gikk Solano på en fri overgang fra Championship-klubben Hull City til League One-klubben Hartlepool. Han lanserte umiddelbart en idé for ledelsen i klubben om å selge sesongkort for bare £100, noe som nå har ført til at Hartlepool har de billigste sesongkortene i hele det engelske ligasystemet.
Omplassering
I 2006/07-sesongen flyttet manager Glenn Roeder Solano til høyreback etter at Stephen Carr ble skadet. Etter sesongen gikk Solanos kontrakt ut, og turen gikk videre til West Ham.
Liland (Bergen)
Liland er en grunnkrets i Blomsterdalen i Ytrebygda bydel i Bergen kommune. Her ligger Liland skole, Bergen lufthavn, Flesland, gårdsbruk, næringsarealer og boligområder. 425 innbyggere (2009).
Nolberto Solano
Landslagskarriere
For har Solano spilt over 90 kamper, og scoret 20 mål. Han har vært en viktig brikke i laget siden midten av 1990-tallet. I 2005 valgte Solano å gi seg på det peruanske landslaget på grunn av uoverensstemmelser med treneren, Freddy Ternero. I 2006 klarte den nye treneren, Franco Navarro, å overtale ham tilbake til landslagsspill.
Toppserien i fotball for kvinner
Serien besto av 10 lag fra 1987 til 2006, og 12 lag fra 2007 til 2019. Før 2020-sesongen ble det bestemt en ny seriestruktur som innebar å gå ned til 10 lag og innføre sluttspill.
UEFA-ranking (2023)
''UEFA-rangering foran 2023/24-sesongen. ''
Spartan South Midlands League
Ligaen funker som en underliga for Southern Football League og Isthmian League hvor lagene som rykker opp kan havne i en av disse divisjonene.
Ligaen består i dag av totalt 59 lag fordelt på disse tre divisjonene.
1997-98
For overgangsesongen ble lagene delt inn i tre divisjoner, hvor man hadde en "Premier, en "Senior også "Division One". Bunnen og toppen ble delt inn geografisk etter nord/sør.
1998-2001
I 1998 fjernet man den geografiske oppdelingen, og gikk over til et vanlig divisjonssystem med opprykk og nedrykk mellom divisjonene.
2001-
I 2001 så skiftet man navn på "Senior" og "Division One" til sine nåværende navn.
Divisjoner
Spartan South Midlands Premier Division Spartan South Midlands Division One Spartan South Midlands Division Two
Armée de l’air et de l’espace
Dagens
Helikopter
Plan «Fremtidens Franske Styrker 2015» legger opp til 300 jagerfly, primært bestående av Rafale.
Tidligere
Et tidligere hovedfly, som var svært populært på verdensbasis var Dassault Mirage III også det levert av Dassault Aviation.
Personell
51 000 menn og kvinner (2010)
Militære
44 600, derav:
Atomvåpenprogram
Frankrikes landbaserte atomrakettprogram, opprinnelig Force de Frappe, har alltid vært basert på modifiserte multirolle jagerfly. Man bruker uttrykket ASMP (Air-Sol Moyenne Portee) som står for mellomdistanse luft-til-bakke rakett, altså at en atomrakett blir skutt ut fra et fly. Opprinnelig brukte man Mirage IV til dette formålet, men dette senere ble byttet ut med en variant av Mirage 2000 kalt Dassault Mirage 2000N. I den nære fremtid vil også Rafale kunne bære atomraketter.
Richard Mulcaster
Richard Mulcaster (født ca. 1531, død 15. april 1611) var en engelsk pedagog og rektor, kjent for sitt visjonære syn på utdanningsprosessen og vurdert som en grunnlegger av en engelskspråklig leksikografi.
Liv og virke
Han ble født i en overklassefamilie i Carlisle, og begynte sin utdannelse ved Eton College. Deretter studerte han ved King's College i Cambridge, og senere ved University of Oxford. I studietiden møtte han flere forskere som hadde innflytelse på hans senere tankesett, som John Cheke og John Caius.
I 1561 ble han den første rektoren ved Merchant Taylor's School i London. Han skrev der to traktater om utdanning, Postition i 1581 og Elementarie i 1582. Skolen var dengang den største i landet, og Mulcaster jobber hardt for å innføre et pensum som satte standarden for utdanning innen latin, gresk og hebraisk. I 1596 ble han rektor på St Paul's School.
Hans skrifter er viktige for studiet av utdanning og pedagogikk på 1500-tallet.
Mulcaster var medlem av parlamentet for valgkretsen Carlisle i 1559.
Forfatterskap
Mulcasters mest varige verk, Elementarie, ble utgitt i 1582. For det meste er det en guide for god praksis i lærling, særskilt i undervisningen av engelsk. På en tid da latin fortsatt hadde all prestisje i utdannelsen, fremmet Mulcaster en god sak for å overbevise om det store potensialet som lå i å undervise i engelsk for alle de funksjoner som på den tid var reservert for latin. Han fremmet at engelsk språk måtte bli mer benyttet, og like viktig at det også ble respektert. Elementarie er i denne forstand et opprop for nasjonal stolthet: «forenners and strangers do wonder at vs, both for the vncertaintie in our writing, and the inconstancie in our letters.»
Toppserien i fotball for kvinner
Historie
Fra 1984 ble de regionale seriene utvidet fra to til tre serier; på Vestlandet, Østlandet og Trøndelag. Vinnerne av de tre seriene møttes i en egen runde der de spilte en kamp mot hverandre. Dette gjentok seg i 1985, og i 1986 ble også Nord-Norge inkludert. Dette ble imidlertid siste gang det ble arrangert regionale serier, da det i 1987 ble innført landsomfattende kvinnefotball.
Richard Mulcaster
Leksikografi
Ved slutten av etableringen av engelsk som kunne fungere det komplekse behovet for pedagogikk, endte Elementarie med en liste over 8000 «harde ord». Mulcaster gikk ikke inn og definerte noen av dem, men forsøkte å fastsette en standardisert staving av dem på en tid da engelsk språk generelt manglet standardisert staving og regler. Foruten å skape en bevegelse mot staveregler for engelsk (slik som rollen til den stumme «e» i vokallengden i slike par som bad og bade), representerte listen et opprop for at engelsk trengte en ordliste for å samle «alle de ord som vi har i vår engelsk…» I løpet av de neste tiårene ble de første engelske ordbøkene utgitt.
Fotball
Muilcaster hadde en stor betydning for utvikling av fotball. Han var den første som tok i bruk navnet footeball, for å skille det fra andre spill som han kalte the hand ball og armeball. Fotball var i sin spede begynnelsen noe som krevde en ball og svært lite annet. Myndighetene fnyste på begynnelsen av 1500-tallet av spillet som gjentatte ganger ble forbudt av monarken og Lord Mayor som en trussel mot offentlig orden, stadige skader på utøverne og av at det avledet fra den obligatoriske øvingen med langbue.
Toppserien i fotball for kvinner
Fra 1. divisjon til Toppserien
Fra 1987 til 1995 het den øverste divisjonen for kvinner '''1. divisjon'''. Lagene som spilte i den første sesongen, ble valgt ut etter resultatet i fjorårets regionalbaserte serie og besto av ti lag. Utvelgelsen var sterkt østlandsdominert: De fem beste lagene fra Østlandet kom med, sammen med de to beste fra Vestlandet, de to beste fra Trøndelag og det beste fra Nord-Norge. Resultatet av det ble at den første serien besto av Sprint-Jeløy, Asker, Bøler, BUL og Setskog fra Østlandet, Klepp og Sandviken fra Vestlandet, Troll og Trondheims-Ørn fra Trøndelag og Grand Bodø fra Nordland. Akkurat som for herrer ga serien tre poeng for seier, ett for uavgjort og null for tap.
Richard Mulcaster
Fotball
Mulcaster skrev i Positions Wherein Those Primitive Circumstances Be Examined, Which Are Necessarie for the Training up of Children fra 1581 om fotball som et spill med positiv pedagogisk virkning som fremmet helse og styrke. Hans publikasjon er den første hvor det refereres til lag («parties»), posisjoner («standings») og fordelene med en dommer («judge over the parties») og trener («trayning maister»). Fotball ble på hans tid spilt som et mobbspill, hvor store grupper med uklart definerte lag og regler kjempet mot hverandre, og var fortsatt forbudt i London. Mulcasters bidrag la grunnlaget for den moderne fotballsporten.
Toppserien i fotball for kvinner
Fra 1. divisjon til Toppserien
Klepp vant den første sesongen, som ble spilt etter de noe spesielle reglene at alle kamper skulle ha en vinner, og uavgjortkamper gikk til straffesparkkonkurranse. Vinneren av straffesparkkonkurransen fikk et bonuspoeng og fikk dermed to poeng. Dette systemet fikk betydning for bronsemedaljen, som gikk til Asker på bekostning av Sandviken, som med moderne telling hadde kommet likt med Asker og hadde bedre målforskjell.
I de påfølgende sesongene fram til og med 1993 dominerte Asker og Sprint/Jeløy. De to lagene hadde allerede vunnet cupen gjentatte ganger, og de var blant favorittene. Asker vant serien fire ganger og Sprint/Jeløy to.
I 1994 tok Trondheims-Ørn over hegemoniet, og beholdt det i en lang periode som mangler sidestykke i norsk kvinnefotball. Ørn vant serien fire år på rad, og de dominerte også cupen. I 1996 skiftet ligaen navn til Toppserien, samtidig som 2. divisjon ble til 1. divisjon etc. I 1998 het serien også «Polygramserien» etter hovedsponsoren.
Trondheims-Ørn og Asker vant to ganger hver i de fire neste sesongene. Askers første seier i Toppserien, i 1998, var spesielt imponerende; laget ga ikke fra seg et eneste poeng i hele sesongen.
Trondheims-Ørn (fra 2020 Rosenborg) vant sin foreløpig sjuende og siste tittel i 2003. Mellom 2004 og 2011 dominerte Røa med fem av åtte mulige titler, sterkest utfordret først av Kolbotn og deretter Stabæk, som hadde tatt over lisensen og spillerstallen til Asker. LSK Kvinner, etterfølgerne til Setskog/Høland og Team Strømmen, tok deretter over på 2010-tallet med sju titler, inkludert seks strake fra 2014 til 2019 og en tangering av Røas poengrekord i 2018.
Den nest øverste divisjonen ble redusert fra seks avdelinger til en avdeling med ti lag fra og med 2001. Mellom 2007 og 2019 spilte 12 lag i Toppserien for kvinner. De 12 lagene ble kvalifisert til spill i Toppserien i 2007 på bakgrunn av resultater i 2006 etter følgende modell:
I 2008 innførte NFF Jenteløftet, det vil si en satsing på kvinnefotball som blant annet gikk ut på at lagene ville få litt mer penger, og med færre begrensninger, og at Norges Fotballforbund betalte reisen mellom kampene. Jenteløftet ble senere erstattet av «Klubben som sjef» i 2012, der det ble lagt mer vekt på klubbenes innsats.
Serien ble igjen kuttet ned til ti lag fra 2020; de ni øverste lagene fikk sikker plass, lag nr. 10 spilte om siste plass mot vinneren fra 1. divisjon 2019. En ny sluttspillmodell med i alt mellom 26 og 28 kamper i en sesong er vedtatt men på grunn av koronaviruspandemien ble den umulig å gjennomføre verken i 2020 eller 2021.
Samarbeid med herreklubber
Enda det stort sett tilhører unntakene, har det skjedd at en klubb har vært i toppen for både kvinner og menn i fotball. Det første tilfelle av dette er Asker Fotball og Asker Fotball Kvinner. Deretter var det Vard, Haugar og Molde. Av disse er det bare Molde som har vært etablert i Tippeligaen over lengre tid.
I tillegg til disse lagene har også Viking og Fyllingen hatt et lag i den øverste avdelingen for begge kjønn, da i den tredelte (og firedelte) serien fra 1984 til 1986.
I 2009 satset Stabæk på Toppserien etter at de året før hadde skaffet seg plassen til Asker og flesteparten av spillerne deres. (Stabæk rykket dermed ikke opp til den øverste divisjonen.) Ettersom Moldes herrelag rykket ned og damelaget opp samtidig, var Stabæk den første klubben som hadde to lag i den øverste divisjonen samtidig. I 2010 skiftet Team Strømmen til LSK Kvinner og ble et samarbeidslag med Lillestrøm Sportsklubb. Per april 2012 er imidlertid de to ikke samme klubb. I 2012 spiller også Vålerenga Fotball Damer i den øverste divisjonen for kvinner.
I 1. divisjon for kvinner har også Kongsvinger og Sarpsborg 08 vært represent. Det er i senere tid vært snakk om rekorder i forhold til hvem som er først for begge kjønn. Rekordlisten ser slik ut:
Lag med flest seriemedaljer
Inkludert sesongene 1984-2021 (det regnes delt bronse for 1986).
Navneendringer
Denne tabellen viser først klubber som har skiftet navn, det vil si der kvinnelaget enten bare har skiftet navn eller gått ut av den tidligere klubben og dannet en ny. Dette inkluderer lag der kvinnelaget forsvinner, men klubben fortsetter med annet. I den andre delen viser tabellen lag som har tatt over plassen til andre lag gjennom avtale. Det tar ikke hensyn til lag som rykker opp som resultat av at lag trekker seg, men avtaler der en klubb tar over en annen klubbs plass og som oftest spillere. Den siste delen tar med lag som aldri har vært i den øverste divisjonen, men som likevel har vært med i kvinnefotball i en lang stund.
Lag i kursiv har ikke spilt i den øverste divisjonen, men tas med for å se på tendensen. Lag i fet skrift er navnet laget brukte i den øverste divisjonen
Fortuna Ålesund og Stabæk tok imidlertid ikke over respektive Spjelkavik eller Asker, og dermed regnes de som separate enheter blant annet i maratontabellen.
Troll ble til Rindals-Troll, og gikk senere inn i Rindal FK og Rindal IL, som ikke har kvinnefotballavdeling. Kattem het en stund Kattem/Leinstrand.
Utbredelse
Geografisk har Toppserien blitt godt representert av alle Norges 11 fylker. Av fotballkretsene fra 2023 er bare Finnmark ikke representert. En geografisk inndeling av lagene etter fylke ser slik ut (inkludert 2023-sesongen, fotballkretser i parentes der disse skiller seg nevneverdig fra fylkene):
Maratontabell
Tabellen tar med alle kampene fra 1987 til og med 2020. Administrative poengtrekk er ikke tatt med.
Noter
<references group="Note" />
Presidentvalget i USA 1888
Presidentvalget i USA i 1888 var det 26. presidentvalget i USAs historie. Valgets resultat ble preget av det amerikanske valgsystemet, da den sittende presidenten, Grover Cleveland, fikk flest stemmer, men tapte valget, da motkandidaten, Benjamin Harrison, oppnådde flest valgmannsstemmer og dermed ble ny president.
Resultatet av valget ble at demokraten Cleveland fikk i alt 5 534 488 stemmer mot republikaneren Harrisons 5 443 892 stemmer (henholdsvis 48,6% og 47,8% av de avgitte stemmene). Stemmenes fordeling betød imidlertid at Harrison oppnådde 233 valgmenn, mens Cleveland bare fikk 168. Dette resulterte i at Harrison vant 20 stater mod Clevelands 18.
Ut over disse to stilte et parti som arbeidet for et alkoholforbud, samt et arbeiderparti begge kandidater til valget, men ingen av dem oppnådde større tilslutning.
Dette valget var tredje gang en kandidat som ikke fikk flertallet av folkets stemmer ikke også vant valget. Det hadde tidligere skjedd i 1824 og 1876, og skulle også komme til å skje 112 år etter dette valget, i 2000.
Walk of Peace
Walk of Peace består av minnesteiner til ære for vinnere av Studentenes fredspris og er lokalisert i Jomfrugata i Trondheim. Walk of Peace ble opprettet i 2011.
Presidentvalget i USA 1888
Valgkampen
Selve valgkampen for kandidatene foregikk på noe ulike vilkår. Harrison hadde via partiets aktivister samlet inn en etter tiden ganske pen sum penger, som han brukte til effektiv markedsføring. Han holdt en lang rekke taler fra sin veranda i Indiana, som ble dekket av avisene. I motsetning til dette holdt Cleveland seg, som det tradisjonen var for en sittende president på de tider, fra å føre en selvstendig valgkamp. Det overlot han i stedet til visepresidentkandidaten Thurman, som imidlertid var 75 år og ikke hadde samme krefter som den tyve år yngre Harrison.
Walk of Peace
Walk of Peace skal hedre tidligere vinnere av Studentenes fredspris og synliggjøre deres arbeid. Annenhvert år blir Walk of Peace utvidet med en ny minnestein for den siste vinneren av Studentenes fredspris.
Historie
Våren 2010 bestemte den Internasjonale Studentfestivalen i Trondheim (ISFiT) seg for å arbeide med en fysisk minnesmarkering av vinnerne av Studentenes fredspris i Trondheim. Trondheim kommune var positive til ideen, og 27. juli 2010 vedtok Formannskapet å stille Jomfrugata til disposisjon for Walk of Peace. Høsten 2010 ble det utlyst en konkurranse blant norske studenter om å lage designet til minneplatene. Konkurransen ble vunnet av NTNU-student Åshild Herdlevær. Produksjon av minneplatene ble utarbeidet høsten 2010, og Walk of Peace ble offisielt åpnet av ordfører i Trondheim, Rita Ottervik, og ISFiT-president Jørgen W.Thorsen 17. februar 2011. Tidligere vinnere av Studentenes Fredspris var tilstede under offentliggjøringen og uttrykte takknemlighet for den ekstra oppmerksomheten Walk of Peace gir dem.
Girona (provins)
Girona (katalansk: Girona; spansk: Gerona; fransk: Gérone) er en provins nordøst i Spania, i den autonome regionen Catalonia. Den grenser til provinsene Barcelona (provins) og Lleida i sør og vest, til Frankrike i nord, og til Middelhavet i øst. Byen Girona er provinshovedstad. Provinsen har 761,632 innbyggere (2013), og dekker et område på 5 910 km².
Eritreas politiske system
Eritrea er en republikk basert på presidentmodellen, med en president som er både statsoverhode og regjeringsoverhode. Landet styres av ett parti, PFDJ, som har hatt makten siden uavhengigheten i 1993. Regjeringen har utøvende makt. Den lovgivende makt innehas av nasjonalforsamlingen. Den dømmende makt er teoretisk sett uavhengig.
Den tidligere etiopiske provinsen Eritrea ble selvstendig 1993. Landet fikk en forfatning 1997, men den er ikke trådt i kraft, og landet ledes fortsatt av en overgangsregjering. Valg var planlagt til 2001, men ble utsatt på ubestemt tid, offisielt pga. krigen mot Etiopia. Det er et erklært mål å innføre en demokratisk forfatning. I overgangsperioden preges styret av det reelt statsbærende parti, PFDJ, som er identisk med den tidligere frigjøringsbevegelsen EPLF. Presidenten er leder for PFDJ og styrer gjennom statsrådet, som også omfatter ministre, sentrale embetsmenn og provinsadministratorer. Nasjonalforsamlingen har lovgivende myndighet. Etter konstitusjonen har denne 150 medlemmer, som skal velges i direkte valg for fem år; i praksis består den fra 1997 av PFDJs sentralkomité på 75 medlemmer, 60 medlemmer fra en rådgivende forsamling (på 527 medlemmer) opprettet i 1997, og 15 representanter for eritreere bosatt i utlandet.
Utøvende makt
Presidenten nominerer personer til å lede de ulike departementene, myndigheter, provisjoner og kontorer, og nasjonalforsamlingen ratifiserer disse nominasjoner. Regjeringen har landets utøvende makt. Det består av 18 departementer og ledes av presidenten. Det implementerer politikk, regelverk og lover, og er, i teorien, ansvarlig overfor nasjonalforsamlingen.
Departementene er:
Dømmende makt
Rettsvesenet fungerer uavhengig av både lovgivende og utøvende organer, med et rettsvesen som strekker seg fra bygda gjennom til regionalt og nasjonalt nivå. Det eritreiske rettsvesen er under organisering. Det bygger i overgangsperioden på de lover frigjøringsfronten vedtok før og etter uavhengigheten, samt på elementer av sedvanerett og islamsk rett.
Politiske partier og valg
Nasjonale valg ble satt av til 1997 og deretter utsatt til 2001, det ble deretter besluttet at fordi 20% av Eritreas land var under okkupasjon at valg vil bli utsatt til konflikten med Etiopia var over. Lokalvalg har fortsatt i Eritrea. Den siste runden av fylkestingsvalg og kommunestyrevalg ble holdt mai 2003.
Administrativ inndeling
Eritreas seks regioner er videre oppdelt i 55 distrikter. Regionene er basert på de hydrologiske egenskapene område. Dette har den doble effekten av å gi hver administrasjon med rikelig kontroll over sine landbruksprodukter kapasitet og eliminere historiske intra-regionale konflikter.
Entebbe internasjonale lufthavn
Entebbe internasjonale lufthavn (engelsk: Entebbe International Airport)  utenfor Entebbe er Ugandas største flyplass.
Flyplassen fikk mye oppmerksomhet i media i 1976 da et fly fra Air France ble kapret i Athen på vei til Paris av palestinere av en ekstremgruppe fra PFLP og tyske venstreekstremister fra Revolutionäre Zellen. Flyet landet på Entebbe flyplass den 28. juni. Senere ble gislene frigitt av israelske spesialstyrker i Operasjon Entebbe.
Manx museum
Manx museum er det nasjonale museum for Man og ble etablert ved lov av Tynwald i 1886 med den hensikt å bevare øya kulturelle og historiske arv. Ved tilfeldighet ble det hus i hovedstaden Douglas som i dag huser museet bygget det samme året, men det var ikke før i 1922 at denne bygningen ble overlevert til museets stiftelse som dets endelige hjem.
Boksing under Sommer-OL 2008 – Bantamvekt
Dette er resultatene fra bantamvekt-klassen i boksing i Sommer-OL 2008. Konkurransen er den tredje letteste klassen som det ble konkurrert i i lekene, og er klassen for boksere som veier mellom 51 og 54 kg. Det ble ikke bokset bronsefinale, slik at det ble delt ut to bronsemedaljer.
Manx museum
I dag er Manx museum ett av det aller beste små museum i Europa med en rekke utstillinger som viser øyas norrøne og keltiske fortid, foruten også begivenheter som tilhører moderne tid, som øyas årlige motorsykkelløp. I tillegg huser museet også Mans nasjonale kunstgalleri.
Boksing under Sommer-OL 2008 – Bantamvekt
26 boksere var kvalifisert til konkurransen etter Verdensmesterskapet i boksing 2007, og ni andre kvalifiseringsturneringer.
Manx museum
Museets historie
Museets første kurator var P. M. C. Kermode som fungerte fra 1922 og fram til 1932. Han hadde allerede tilbrakt livet som fortidsminneforsker og hadde vært sekretær for Manx Museums stiftelse siden 1905. Det var særlig Kermodes entusiasme som førte til at samlingene fra det samtidige museet i Castle Rushen, hva som var lagret ved Peel, Ramsey og flere andre steder ble ført til det nye museet. I tillegg sørget han for etableringen av den første kunstsamlingen med lokale trykk og bilder og verkene av Man-kunstneren John Miller Nicholson (1840–1913). Før Kermode døde i 1932 hadde han lagt en akademisk standard som hans etterfølgere har bygd videre på.
Boksing under Sommer-OL 2008 – Bantamvekt
Medaljer
<br style="clear:both;" />
Kalender
Alle tidspunkt er China Standard Time (UTC+8)
Manx museum
Severdigheter og faste gallerier
I løpet av 2010 vil et eget senter for mansk slektsforskning åpnes.
Skage (Bergen)
Skage er en grunnkrets i Blomsterdalen i Ytrebygda bydel i Bergen kommune. Her ligger Ytrebygda skole, boligområder og noen gårdsbruk. 695 innbyggere (2009).
Portugal under første verdenskrig
thumb|right|Portugisiske styrker med en [[Stokes bombekaster på vestfronten.]]
På tross av den gamle alliansen med Storbritannia forble Portugal nøytral da den første verdenskrigen brøt ut i 1914. Siden Storbritannia var det viktigste markedet for portugisiske produkter ble Portugal rammet av den tyske ubåtblokaden av Storbritannia.
I 1916 etterkom Portugal britiske ønsker og internerte tyske skip i portugisiske havner. På grunn av dette erklærte Tyskland Portugal krig 9. mars 1916.
For å bidra til den allierte krigsinnsatsen etablerte Portugal det portugisiske ekspedisjonskorpset (Corpo Expedicionário Português) som del av det britiske British Expeditionary Force. Portugisiske styrker tok blant annet del i slaget ved Lys.
Totalt omkom 8145 portugisere, 13 751 ble såret og 12 318 savnede eller fanger. Tyske ubåter senket 80 portugisiske skip.
Judit Polgár
Judit Polgár (født 23. juli 1976) er en ungarsk sjakkspiller som lenge var den desidert sterkeste kvinnelige sjakkspiller i historien.
Med sin sist beregnete ELO-rating på 2675 fra september 2014 var hun ennå per mai 2015 rangert som nummer 63 i verden på FIDEs rankingliste. På sitt beste var hun nummer 8 i verden. (I mellomtiden har hun i mars 2015 blitt forbigått på listen av den kvinnelige verdensmester Hou Yifan som beste kvinne i verden.)
Hun oppnådde stormestertittelen i 1991 i en alder av 15 år og 4 måneder. Hun slo på den tiden gjeldende verdensrekord for tidenes yngste stormester som Robert James «Bobby» Fischer hadde vært innehaver av helt fra 1958. Polgár har ofte deltatt i de store sjakkturneringer og VM. Hun har aldri ønsket å delta i rene kvinneturneringer, sannsynligvis på grunn av den store klasseforskjellen mellom henne og nest beste kvinnelige sjakkspiller. Dette skyldes også fordi Polgár er uenig i skillet mellom turneringer for menn og kvinner i sjakk verdenen, og ville bevise at kvinner ikke trenger egne turneringer.
Også hennes eldre søstre, Susan og Sofia Polgár hevdet seg blant mannlige spillere. Susan (tidligere Zsuzsa) er stormester (fra 1991) og var den nest høyest rangerte kvinne etter sin søster Judit. Hun ble verdensmester for kvinner 1996–99. Sofia Polgár er internasjonal mester i sjakk.
Charles Borah
Charles «Charley» Borah (født 11. november 1906 i Fairfield i Illinois, død 4. november 1980 i Phoenix i Arizona) var en amerikansk friidrettsutøver som deltok i de olympiske leker 1928 i Amsterdam.
Borah ble olympisk mester i friidrett under OL 1928 i Amsterdam. Han var med på det amerikanske stafettlaget som vant 4 x 100 meter, med tiden 41,0 som var ny verdensrekord, foran Tyskland og Storbritannia. De andre laget var Frank Wykoff, James Quinn og Henry Russell
Bo Bernhardsson
Bernhardsson har vært medlem av flere komiteer, blant annet finanskomiteen og miljø- og landbrukskomiteen. Han har også vært medlem av Riksbanksfullmäktige, som er Sveriges riksbanks styringsorgan.
Berhardsson, som i 2006 ble utnevnt til sjefredaktør i det sosialdemokratiske tidsskriftet Tiden, har tidligere vært metallarbeider, bussjåfør, studieombudsmann ved ABF, forbundssekretær i SSU og sjefredaktør i avisen Arbetet. Bernhardsson har også en tid vært spaltist i Skånska Dagbladet.
Sandhedsfaklen
Sandhedsfaklen var et dansk ukeblad utgitt av krigsassessor Hald i perioden 1834–35.
Sandhedsfaklen var inspirert av den bølgen av polemiske blader som dukket opp i 1830-årene etter inspirasjon fra Politivennen som kom ut først. I motsetning til de fleste andre etterliknerne var Sandhedsfaklen vesentlig mer avdempet i sin språkbruk. Det ble utgitt av en krigsassessor Hald, som haltet sterkt og derfor kaltes «den halte Hald» eller «Haltefanden» av sine motstandere, og bladets tendens var omtrent som Politivennens.
Gammel sykkel
Gammel sykkel er et musikkalbum med Tre Små Kinesere fra 2003.
Dette ble det siste albumet med Baard Slagsvold på kontrabass.
Sandhedsfaklen
Krigsassessor Hald var i en skriftlig feide med daværende syngemester professor Giuseppe Siboni. Hald hadde i rykket inn en satirisk annonse Adresseavisen som etterlyste «en tyk Moppe af italiensk Race, lydende navnet «Siboni».» Senere forsvarte han seg i samme blad mot beskyldningen om at han med annonsen hadde ment syngemesteren med forsikring om at en slik mops virkelig var kommet bort og at den egentlig het «Symfoni», men at hans barn hadde vennet seg til å kalle den «Siboni» og at den også bare lød dette navnet. Det var lignende toner som ble videreført i Sandhedsfaklen, men sammenlignet med størstedelen av lignende blader i tiden, var det stadig å anse som forholdsvis moderat.
Hurtigløp på skøyter under Vinter-OL 1980
Under Vinter-OL 1980 i Lake Placid ble det arrangert ni øvelser i hurtigløp på skøyter. Løpene gikk på James B. Sheffield Olympic Skating Rink, 13.-24. februar.
Eric Heiden satte en uslåelig rekord ved å vinne alle fem distansene; 10 000-meteren på ny verdensrekord.
Medaljeoversikt
* = Det ble delt 2-bronse på herrenes 1 000 m. Ved lik plassering er nasjonene sortert alfabetisk.
Beste utøvere medaljer
* = Det ble delt 2-bronse på herrenes 1 000 m. Ved lik plassering er sorteringen gjort alfabetisk på nasjoner deretter på etternavn for utøver.
Hovedbanen
Hovedbanen er Norges eldste jernbanestrekning og går mellom Oslo og Eidsvoll, den er 67,8 km lang og ble åpnet i 1854. I kombinasjon med dampbåttrafikk på Mjøsa revolusjonerte banen samferdselen i dette innlandsområdet. De viktigste stasjonene langs banen er Bryn, Strømmen, Lillestrøm, Jessheim og Eidsvoll.
Historikk
Hovedbanen ble bygget normalsporet og ble åpnet 1. september 1854 med navnet Norsk Hoved-Jernbane (N.H.J.). Banen hadde også det engelske navnet Norwegian Trunk Railway siden det var betydelige engelske interesser i banen fra oppstarten. Formelt forble Hovedbanen utenfor statsbanesystemet helt til 1926, men den statlige kontrollen med banen var betydelig helt fra starten.
Da Hovedbanen ble åpnet, var lengden 67,8 km og største stigning 26 ‰. 1. oktober 1903 fikk banen dobbeltspor mellom Bryn og Lillestrøm. Dette ble forlenget til Oslo på banens femtiårsdag 1. september 1904.
Et eget godsspor (Loenga–Alnabrulinjen) mellom Alnabru og Loenga ble tatt i bruk i mai 1904 (Alnabru-Bryn) og 1. mai 1907 (Bryn-Loenga). Banen ble elektrifisert 1. september 1927 (Oslo-Lillestrøm) og 15. juni 1953 (Lillestrøm-Eidsvoll). Banen ble fjernstyrt i 1965 (Lillestrøm - Eidsvoll) og 1972 (Oslo - Lillestrøm).
Med fjernstyringen begynte nedbemanningen av stasjonene. Dette skjøt ytterlig fart etter at NSB sluttet med egen stykkgodstrafikk i 1973 i forbindelse med opprettelsen av Linjegods AS.
Hovedbanen mistet i 1998/1999 mye av trafikken etter åpningen av Gardermobanen. Gardermobanen ble bygget 140 år etter Hovedbanen og går også mellom Oslo og Eidsvoll, på eget spor fra Etterstad til Eidsvoll. Hovedbanen brukes i dag derfor hovedsakelig kun av lokaltog som stopper på stasjoner og holdeplasser på banen, og av godstog. Strekningen mellom Dal og Eidsvoll har nå bare godstrafikk, med unntak av ett tog i døgnet, tog 1679, som går personførende fra Dal kl 01:30 direkte til Eidsvoll. Ved feil eller vedlikehold i Romeriksporten brukes Hovedbanen mellom Oslo og Lillestrøm for alle tog.
Nakensnegler
Nakensnegler eller nakengjellesnegler er en gruppe marine snegler. Mange arter har vakre og sterke farger. Størrelsen varierer fra 4 mm til 600 mm. Nakensneglene er rovsnegler. De beiter mellom annet på hydroider, mosdyr, lærkoraller og svamper. I Norge er det registrert 85 arter, bl.a. Goniaeolis typica.
Tradisjonelt blir de marine nakensneglene gruppert som en orden.
Pelsmøll
Pelsmøll (Tinea pellionella) er en liten sommerfugl som hører til familien ekte møll (Tineidae). Larvene lever av hår, pels og fjær, og arten kan finnes i staller og fjøs, i fuglereir, men også innendørs der den kan gjøre noe skade på ull og pelsverk.